Klaipėdos apskrities Ievos Simonaitytės viešoji biblioteka

Klaipėdos apskrities Ievos Simonaitytės viešoji biblioteka – pagrindinė biblioteka Klaipėdos apskrityje. Didžiausia Vakarų Lietuvoje. Įsikūrusi adresu H. Manto g. 25, Klaipėda.

 Istorija 
miniatiūra|301x301px|Klaipėdos apskrities Ievos Simonaitytės viešoji biblioteka
Ievos Simonaitytės viešoji biblioteka įsikūrusi 1874 m. statybos neorenesanso stiliaus pastate, kadaise priklausiusiam Klaipėdos pirkliui, medienos prekybininkui ir Italijos konsului Hermanui Gerlachui. 

Gerlachų šeimai pastatas priklausė iki 1935 m., kuomet Hermano Gerlacho našlė pardavė jį miesto magistratui. 1936 m. į šį pastatą buvo perkelta miesto biblioteka (buv. Stadtbücherei Memel), veikusi iki 1944 m. rudens.

1953 m. į šį pastatą įsikėlė viešoji biblioteka, kuriai 1979 m. suteiktas rašytojos Ievos Simonaitytės vardas. 1995 m. biblioteka tapo apskrities biblioteka.Apie mus. Klavb.lt (tikrinta 2022-02-01).

Nuo pat įkūrimo biblioteka yra Klaipėdos krašto viešųjų bibliotekų veiklos koordinavimo ir metodinio vadovavimo centras. Šiandien biblioteka teikia metodinę, informacinę ir organizacinę pagalbą vienuolikai Klaipėdos ir Tauragės apskrityse veikiančių centralizuotų bibliotekų sistemų.

 Bibliotekos vadovai 

 1950–1953 m. - Nikolajus Petrovas
 1953–1988 m. - Valentinas Malukas
 1988–2008 m. - Stanislovas Songinas
 2008–2019 m. - Juozas Šikšnelis
 2019 m. - Laima Pačebutienė
 Nuo 2019 m. vidurio iki dabar dr. - Laura Šimkevičė

 Kraštotyra 
alt=Klaipėdos apskrities Ievos Simonaitytės viešosios bibliotekos Kraštotyros skyrius|miniatiūra|Klaipėdos apskrities Ievos Simonaitytės viešosios bibliotekos Kraštotyros skyrius
Biblioteka yra sukaupusi leidinių, kraštotyrinių, rankraščių dokumentų fondą. Kraštotyros skyriaus fondą sudaro daugiau nei 7000 įvairių spaudinių apie Klaipėdą, Klaipėdos kraštą ir Klaipėdoje leistus periodinius leidinius. 

Šiame skyriuje saugomi ir skaitmeninami įvairių fotomenininkų ir žurnalistų negatyvai, kurių archyve yra 14 000. Rankraščių ir archyvų fondą sudaro Salio Šemerio, Bernardo Aleknavičiaus, Alfredo Tytmono, Vytauto Kaltenio asmeninės bibliotekos bei autografuotų knygų kolekcijos. Saugomas ir Vokietijoje įkurtos Klaipėdos kraštiečių draugijos AdM archyvas. Fondą sudaro įvairūs dokumentai apie Klaipėdos kraštą: knygos, nuotraukos, skaidrės, atvirukai, paveikslai, pašto ženklai, pinigai, rankraščiai, periodiniai leidiniai, žemėlapiai, teminiai segtuvai ir pan.

 Amerikos skaitykla 
alt=Amerikos skaitykla|miniatiūra|Amerikos skaitykla
2022 m. gegužės 4 d. bibliotekai bendradarbiaujant su JAV ambasada Lietuvoje atidaryta Amerikos skaitykla. Skaitykloje lankytojai turi galimybę susipažinti su JAV kultūra, istorija, literatūra, ekonomiką, kinu, skaityti naujausius spausdintinius periodinius leidinius: „Times“, „Forbes“, „Make: Technology on Your Time“, „National Geography“, „Vogue“, „Discover“ ir kt. Amerikos skaitykla kartu su JAV ambasada Lietuvoje kasmet organizuoja renginius, skirtus supažindinti visuomenę su amerikietiškąja kultūra. 

 Muzikos ir scenos menų skaitykla 
Muzikos ir scenos menų skaitykloje lankytojai turi galimybę susipažinti su Lietuvoje gaminamu ir aukščiausiais įvertinimais apdovanotu patefonu „Reed“ bei kita aukštos kokybės audiotechnika. Skaitykloje įrengta prasigrojimo vieta, kurioje lankytojai gali naudotis elektroniniu pianinu bei įvairiais perkusiniais instrumentais.

Fonde sukaupta per 4 tūkst. leidinių apie Lietuvos ir užsienio atlikėjus, kompozitorius, muzikos teoriją ir metodiką. Vinilinių plokštelių kolekcija sudaro 10 tūkst. vienetų. Saugoma natų rinkinių, garso ir vaizdo įrašų kolekcija.

 Tarptautinis vertėjų ir rašytojų centras 
miniatiūra|Tarptautinis vertėjų ir rašytojų centras
Klaipėdos apskrities Ievos Simonaitytės viešoji biblioteka koordinuoja Nidoje įsikūrusio Tarptautinio vertėjų ir rašytojų centro (TVRC) veiklą. Centras telkia kūrėjus, vertėjus ir rašytojus, rengiami kūrybos pristatymai, organizuojamos kūrybinės dirbtuvės, konferencijos, seminarai. Tikslas - skatinti kultūrinį dialogą ir tarptautinį bendradarbiavimą, puoselėti kūrybos laisvės ir įvairių kultūrinių praktikų sklaidą.

 Projektinė veikla 
Klaipėdos apskrities Ievos Simonaitytės viešoji biblioteka periodiškai įgyvendina šias kultūrines iniciatyvas - festivalis „Inkultūracija“ ir akcija „Kalėdų eglučių kiemelis“.

„Inkultūracija“ – Klaipėdoje vykstantis kultūros festivalis, kviečiantis kūrybiškai pažvelgti į literatūrą, šiuolaikinį meną ir kultūrinę raišką. Festivalio metu organizuojami naujausių knygų pristatymai, meninės parodos, kūrybinės dirbtuvės bei diskusijos su rašytojais, menininkais ir kultūros veikėjais. „Kalėdų eglučių kiemelis“ – kasmetinė bibliotekoje vykstanti akcija, kviečianti uostamiesčio bendruomenę kūrybiškai švęsti žiemos šventes, kuriant kalėdines eglutes iš perdirbtų medžiagų.

 Taip pat skaitykite 
 Bibliotekos ąžuolas

 Šaltiniai 

 Nuorodos 
 Bibliotekos svetainė
 Krašto paveldo gidas

Kategorija:Klaipėdos apskritis
Kategorija:Lietuvos apskričių bibliotekos